section_heading: Mladost
paragraph_text: U mladosti na njega je snažan utjecaj imao njegov učitelj glazbe, Damon, koji ga je uputio na predsokratske filozofe Zenona iz Eleje i Anaksagore iz Klazomene. Kasnije, već kao vođa Atene, Periklo je stalno održavao tijesne odnose s najnaprednijim i najtalentiranijim ljudima svog vremena, kao što su sofist Protagora, povjesničar Herodot i veliki umjetnik Fidija.